Propunerea legislativă privind declararea zilei de 24 ianuarie ca zi de sărbătoare legală este sprijinită de un grup de senatori şi deputaţi din toate grupurile parlamentare, scrie Mediafax.

Conform Codului Muncii actual, zilele de sărbătoare legală, în care nu se lucrează, sunt 1 şi 2 ianuarie, prima şi a doua zi de Paşti, 1 mai, prima şi a doua zi de Rusalii, 15 august - Adormirea Maicii Domnului, 30 noiembrie - Sfântul Apostol Andrei, 1 decembrie - ziua naţională a României, prima şi a doua zi de Crăciun.

Însă, este și o veste mai puțin bună. În următorii doi ani, 2015 și 2016, Ziua Principatelor Unite cade sâmbătă, respectiv duminică.